CELEX: 31981R1175
Language: el
Date: 1981-04-30 00:00:00
Title: Κανονισμός (ΕΟΚ) αριθ. 1175/81 τής Επιτροπής τής 30ής Απριλίου 1981 περί καθορισμού τών ζωνών προορισμού γιά τήν εφαρμογή τών επιστροφών στούς τομείς τών αυγών καί τού κρέατος πουλερικών

Avis juridique important

|

31981R1175

Κανονισμός (ΕΟΚ) αριθ. 1175/81 τής Επιτροπής τής 30ής Απριλίου 1981 περί καθορισμού τών ζωνών προορισμού γιά τήν εφαρμογή τών επιστροφών στούς τομείς τών αυγών καί τού κρέατος πουλερικών  

Επίσημη Εφημερίδα αριθ. L 120 της 01/05/1981 σ. 0077 - 0078 Ισπανική ειδική έκδοση: Κεφάλαιο 03 τόμος 21 σ. 0183  Πορτογαλική ειδική έκδοση : Κεφάλαιο 03 τόμος 21 σ. 0183 

***** ΚΑΝΟΝΙΣΜΟΣ (ΕΟΚ) αριθ. 1175/81 ΤΗΣ ΕΠΙΤΡΟΠΗΣ  της 30ής Απριλίου 1981  περί καθορισμού των ζωνών προορισμού για την εφαρμογή των επιστροφών στους τομείς των αυγών και του κρέατος πουλερικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 9 παράγραφος 3,  τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (2), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 9 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2774/75 του Συμβουλίου (3) και ο κανονισμός (ΕΟΚ) αριθ. 2779/75 του Συμβουλίου (4) θέσπισαν τους γενικούς κανόνες σχετικά με τη χορήγηση των επιστροφών κατά την εξαγωγή και τα κριτήρια καθορισμού του ύψους τους·  ότι η εφαρμογή των κανονισμών (ΕΟΚ) αριθ. 2774/75 και (ΕΟΚ) αριθ. 2779/75 καθιστά αναγκαίες ορισμένες διευκρινίσεις·  ότι πρέπει να καθοριστούν ορισμένες ζώνες προορισμού σε συνάρτηση με την κατάσταση του ανταγωνισμού, την κατάσταση της αγοράς ή τις αποστάσεις των τρίτων χωρών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ζώνες προορισμού που δύνανται να ληφθούν υπόψη κατά τον καθορισμό των επιστροφών στους τομείς των αυγών και του κρέατος πουλερικών καθορίζονται στο παράρτημα.  Άρθρο 2  Σε κάθε ζώνη προορισμού οι σχετικές τρίτες χώρες είναι εκείνες που εμφαίνονται στο παράρτημα του κανονισμού (ΕΟΚ) αριθ. 3488/80 της Επιτροπής της 23ης Δεκεμβρίου 1980 περί της ετησίας ενημερώσεως της ονοματολογίας των χωρών για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών (5).  Άρθρο 3  Ο παρών κανονισμός αρχίζει να ισχύει την 1η Μαΐου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 12.  (2) ΕΕ αριθ. L 282 της 1. 11. 1975, σ. 77.  (3) ΕΕ αριθ. L 282 της 1. 11. 1975, σ. 68.  (4) ΕΕ αριθ. L 282 της 1. 11. 1975, σ. 90  (5) ΕΕ αριθ. L 365 της 31. 12. 1980, σ. 4.  ΠΑΡΑΡΤΗΜΑ  ΖΩΝΕΣ ΠΡΟΟΡΙΣΜΟΥ  Ζώνη Α:  Ηνωμένες Πολιτείες της Αμερικής  Ζώνη Β:  Σοβιετική Ένωση - Μογγολία  Ζώνη Γ:  1.2 // Αλβανία  // Λαϊκή Δημοκρατία της Γερμανίας (1)  // Βουλγαρία  // Ρουμανία  // Ουγγαρία  // Τσεχοσλοβακία  // Πολωνία  // Αφγανιστάν  Ζώνη Δ:  Άλλοι προορισμοί, συμπεριλαμβανομένων και των προορισμών που αναφέρονται στο άρθρο 5 του κανονισμού (ΕΟΚ) αριθ. 2730/79 (2) και του διαμερίσματος της κοινότητος του Livigno.  (1) Με την επιφύλαξη των διατάξεων του πρωτοκόλλου περί του γερμανικού εσωτερικού εμπορίου και των συναφών προβλημάτων.  (2) ΕΕ αριθ. L 317 της 12. 12. 1979, σ. 1.